Svjetsko prvenstvo u košarci 2010.
Svjetsko prvenstvo u košarci 2010., čiji je domaćin bila Turska, je međunarodno košarkaško takmičenje muških reprezentacija. Turnir je trajao od 28. augusta do 18. septembra 2010. godine. Prvenstvo je organizovano od strane Međunarodne košarkaške federacije (FIBA), Košarkaškog saveza Turske i Organizacijonog odbora. Prvenstvo se smatra prestižnim kao Olimpijski košarkaški turnir. Po treći put (nakon prvenstva 1986. i 2006. godine), Svjetsko prvenstvo je imalo 24 reprezentacije. Kao rezultat, grupna faza prvenstva je odigrana u 4 različita grada, a nokaut runda je odžana u Istambulu. Sjedinjene Američke Države su osvojile prvenstvo po četvrti put nakon što su neporaženi prošli prvu fazu i nakon pobjede nad Turskom reprezentacijom u finalu. Žrijebanje za prvenstvo je održano 15. decembra 2009. godine u Istambulu. Timovi su izvučeni u četiri grupe po šest timova u svakoj grupi. Timovi prvo igraju prvo po Bergerovom sistemu, nakon čega top šesnaest timova prolaze u nokaut fazu.